ENCAIXAMENT
L'encaixament consisteix a contenir
els elements que dibuixem
en les formes geomètriques bàsiques
que representarien les seves formes de forma sintètica.
En aquest sentit, el que fem és simplificar
el nostre motiu, el nostre referent,
per comprendre'l com un tot. En aquest cas,
tenim una ampolla i un ninot de peluix.
Un cilindre sembla ser el que més bé pot contenir l'ampolla,
tot i que a dins hi hagi modulacions d'aquesta forma cilíndrica, corbades,
que ens donarien ja el caràcter de l'objecte.
El peluix pot semblar més complex perquè té una forma més orgànica,
però podem veure que
el cos s'assembla a un con i el cap seria un con arrodonit
que se sostindria dalt del con vertical del cos.
Partir d'aquestes formes ens fa més senzill
calcular tant la mida
de l'objecte en si com la relació entre ambdós objectes
i ens permet assentar una base
d'una forma general fonamental
sobre la qual després podem fer totes les variacions que considerem:
representar corbes de l'ampolla,
els detalls dels peus del peluix, les mans, etc.
Anem d'allò general a allò particular
i establim una base sobre la qual podem construir tots els detalls.